google/wiki40b huggingface dataset:
Islam na Slovensku

K Islamu sa na Slovensku sa v roku 2007 hlásilo približne 5 000 obyvateľov. Sú to hlavne prisťahovalci z krajín Blízkeho východu či bývalej Juhoslávie alebo ich príbuzní, konvertiti. Žijú najmä v okolí Bratislavy, Košíc, Martina, Nitry a Levíc.
Islam nie je na Slovensku registrovaným náboženstvom. Moslimovia  nemajú nárok na finančný príspevok od štátu, možnosť vyučovania náboženstva v školách a možnosť zakladať vlastné školy.

Mešita

Slovensko je jediným členským štátom Európskej únie kde nestojí oficiálna mešita. Moslimská komunita sa preto stretáva v prenajatých domoch alebo provizórných modlitebniach.
Peipin

Poloha

Peipin má rozlohu 13,15 km². Najvyšší bod je položený 1 281 m n. m. a najnižší bod 438 m n. m.

Obyvateľstvo

Peipin má 1290 obyvateľov (2009).
Graf vývoja obyvateľstva:
Zdroje: INSEE
HMMWV

HMMWV alebo High Mobility Multipurpose Wheeled Vehicle (Vysoko mobilné viacúčelové kolesové vozidlo) je americké vojenské terénne vozidlo vyrábané firmou AM General. Je známe aj pod názvom Humvee, ktorý vznikol skomolením oficiálnej skratky americkými vojakmi.

Vznik  a vývoj

Vozidlo začalo vznikať v roku 1979, kedy americká armáda vydala oficiálne požiadavky na nový terénny automobil, ktorý mal nahradiť už nepostačujúce Jeepy Willys a rôzne prerobené civilné vozidlá. Zákazku nakoniec získala firma AM General a Humvee začal slúžiť v americkej armáde v roku 1985. Stroje sa už počas testovania vyznačovali nízkou poruchovosťou. Jeho vývoj stále pokračuje. 
Vďaka operácii Púštna búrka v Perzskom zálive vošiel do povedomia amerického obyvateľstva. O toto vozidlo prejavil záujem aj Arnold Schwarzenegger (vlastník 5 áut Hummer) a prehovoril firmu AM General k výrobe civilnej verzie, ktorá je známa pod názvom Hummer.
Zo začiatku vozidlá HMMWV používali motor s objemom 6,2 l s trojstupňovou prevodovkou, od roku 1995 používajú 6,5 l motor so štvorstupňovou prevodovkou.
Soppe-le-Bas

Poloha

Obec má rozlohu 5,68 km². Najvyšší bod je položený 380 m n. m. a najnižší bod 297 m n. m.

Obyvateľstvo

Počet obyvateľov obce je 700 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uhol odklonu kolesa

Uhol odklonu kolesa alebo uhol odklonu či odklon kolies je uhol, ktorým sa koleso automobilu alebo iného viacstopového vozidla odkláňa od svojej zvislej osi. Presnejšie povedané, je to uhol medzi zvislou osou kolesa a zvislou osou vozidla, pokiaľ sa pozeráme spredu alebo zozadu. Uhol odklonu kolesa sa využíva pri návrhu riadenia alebo nápravy. Pokiaľ je horná časť kolesa mimo dolnej časti (ďalej od vozidla) je to kladný odklon. Pokiaľ je ale ďalej od vozidla dolná časť kolesa ide o záporný odklon.
Odklon ovplyvňuje ovládateľnosť vozidla pri určitej konštrukcii nápravy. Predovšetkým záporný odklon zlepšuje priľnavosť v zákrutách. Preto lebo nastavuje pneumatiku do vhodnejšieho uhlu voči vozovke a sily sa prenášajú cez zvislú rovinu kolesa, namiesto priečnej šmykovej sily.
Pri vozidlách s rovnobežníkovými nápravami je odklon kolies meniteľný, ale pri novších vozidlách s nápravami MacPherson je obvykle pevne nastavený. Potom sú nižšie nároky na údržbu, pokiaľ sa vozidlo zníži použitím kratších pružín, zmení to odklon kolies, a to môže viesť ku zvýšeniu opotrebovania pneumatík a k horšej ovládateľnosti vozidla. Z tohto dôvodu ľudia, ktorý to s úpravami pre lepšie vlastnosti myslia vážne, nemôžu iba znížiť vozidlo, ale takisto upraviť montážny bod na hornom konci vzpery, aby umožňoval posun v priečnom smere (vzhľadom k pozdĺžnej osi vozidla) pre nastavenie odklonu. Pre takto upravované vozidlá sú k dispozícii rozširovacie podložky s rôznymi hrúbkami.
Terénne vozidlá, napríklad poľnohospodárske traktory využívajú kladný odklon kolies. Pri týchto vozidlách kladný odklon pomáha zmenšovať silu potrebnú pre riadenie vozidla.
Lignol

Poloha

Obec má rozlohu 38,43 km². Najvyšší bod je položený 187 m n. m. a najnižší bod 93 m n. m.

Obyvateľstvo

Počet obyvateľov obce je 910 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Philippe Leclerc de Hauteclocque

Životopis

Vyštudoval École spéciale militaire v Saint-Cyr. Absolvoval roka 1924. Vstúpil do armády a po porážke Francúzska roka 1940 sa pridal k hnutiu odporu a bojoval pod velením generála de Gaule. Prijal krycie meno Leclerc, aby jeho manželka a deti neboli ohrozené, ak by sa jeho meno objavilo v novinách. Bol poslaný do Afriky kde bojoval proti spojencom Vichystického režimu. Po jeho velením francúzskej jednotky dobyli Kufra, kde zložil so svojimi mužmi prísahu známu ako de Serment Koufra, v ktorej sľúbil bojovať až do vyvesenia vlajky nad štrasburgskú katedrálu. Po vylodení v Normandii 1. augusta 1944 sa jeho jednotka, známa ako L Force, začlenila do 2e Division Blindée a zúčastnila sa bojov v Európe. Leclerc patril k osloboditeľom Paríža, keď jeho 2. obrnená divízia bola súčasťou oslobodzujúcej tretej Pattonovej armády.
Po skončení bojov v Európe bol odvelený na Ďaleký východ, kde sa zapojil do bojov s Japonskom. Reprezentoval Francúzsko pri podpise kapitulácie Japonska. Potom sa neúspešne pokúšal jednaním zabrániť konfliktu v Indočíne, kde vietnamskí nacionalisti pod vedením Ho Či Mina vyhlásili nezávislosť. V neobyčajne ťažkej pozícii takmer dosiahol dohodu. Jeho nadriadený dosadený generálom de Gaule ho skritizoval, že "velitelia francúzskych vojsk sa miesto bojovanie pokúšajú vyjednávať". Leclerc bol odvolaný a jeho nástupca Jean-Étienne Valluy sa pokúsil bývalú francúzsku kolóniu obnoviť aj za cenu veľkých obetí na oboch stranách. Leclerc odišiel do Paríža, kde varoval, že problém v Indočíne nie je sporom s komunizmom, ale s vietnamským nacionalizmom, nebol však vypočutý.
Zahynul pri leteckej havárii v Alžíri.
Švajčiarske národné hokejbalové družstvo mužov

Vrcholné podujatia

Švajčiarske družstvo sa zúčastnilo všetkých turnajov majstrovstiev sveta. Svoj najlepší výsledok dosiahlo na turnajoch v rokoch 1999 a 2001, keď sa mu podarilo postúpiť do semifinále turnaja, po ktorom obsadilo 4. miesto. O priečku nižšie skončilo na turnaji v roku 2003, ktorý organizovalo práve Švajčiarsko. V zápase o 5. miesto zvíťazilo nad nováčikom turnaja z Pakistanu. Po rozdelení turnaja majstrovstiev sveta v roku 2005 na A a B divíziu vždy účinkovalo vo vyššej divízii. Nikdy sa mu však nepodarilo zopakovať umiestnenie v najlepšej štvorici.
Družstvo sa taktiež zúčastnilo všetkých turnajov majstrovstiev Európy, na ktorých dokazálo v roku 2000 získať bronzovú medailu. V zápase o 3. miesto zvíťazilo nad Rakúskom.
Lom u Žerůtek

Ochrana

Predmetom ochrany je prírodovedecky cenné územie s výskytom stabilnej populácie mloka dravého (Triturus carnifex) a radu ďalších vzácnych a ohrozených živočíchov viazaných na biotop mokrade. Jedná sa o priestor vyťaženého a zatopeného lomu, ktorý sa nachádza na severovýchodnom okraji obce.
Fylochinón

Fylochinón alebo vitamín K je vitamín.

Charakteristika

Fylochinón patrí do skupiny vitamínov rozpustných v tukoch. Nie je citlivý na teplo, ale podlieha zmenám pôsobením silných kyselín a oxidantov.

Výskyt

Hlavným zdrojom je plnotučné mlieko, karfiol, vaječné žĺtko, ryža, špenát, sójový olej a paradajky.

Vplyv na zdravie

Fylochinón je dôležitý faktor zrážania krvi.
DDD 1 mg
Prácheň (hrad)

Prácheň sú zvyšky kedysi rozsiahleho hradu, rozkladajúceho sa na vrchole rovnomenného kopca (504 m n. m.) nad údolím rieky Otavy, asi 2,5 km juhozápadne od Horažďovíc v Plzenskom kraji.

Dejiny

Podľa archeologických výskumov tu stávalo slovanské hradisko a najneskôr od 11. storočia kniežací hrad. Tento dal názov celému kraju - Prácheňsko. Hrad bol v druhej polovici 13. storočia opustený. V roku 1315 daroval kráľ Ján Luxemburský kopec Prácheň Bavorovi III. zo Strakoníc, Ktorý na pozostatkoch hradiska vystaval nový gotický hrad. Čoskoro však význam hradu poklesol a niekedy v polovici 16. storočia zanikol. V roku 1588 je v listinách spomínaný už ako pustý. Dodnes sa zachovali iba základy obvodových múrov.
Pri stavbe Národného divadla v Prahe bol kameň zo zrúcaniny hradu použitý ako jeden zo základných kameňov, tak ako mnoho iných z radu historicky významných miest Česka.
Niekoľko desiatok metrov od zrúcaniny stojí kostolík svätého Klimenta z 13. storočia.

Turistika

Zrúcanina je voľne prístupná po zelenej značke z Horažďovíc (3 km) alebo z Veľkých Hydčíc (3 km). Alebo po ceste z Horažďovíc do Veľkých Hydčíc je možné odbočiť vpravo asi 3 km od Horažďovíc.
All Time Low

2003-06: Vznik kapely a The Party Scene

All Time Low sa sformovali v roku 2003, kedy ešte stále boli na strednej škole a začali prespievavať pesničky od pop punkových kapiel ako sú napríklad Blink-182. Neskôr nahrali svoj prvý album s Emerald Moon Records, s ktorými podpísali zmluvu v roku 2004 a vzápätí vydali svoje prvé EP album The Three Words to Remember in Dealing with the End. Kapela neskôr vydala prvý oficiálny album The Party Scene a to v júli 2005.
Pred tým, než v roku 2006 maturovali, All Time Low podpísali ďalšiu zmluvu, tentokrát s Hopeless Records. V jednom rozhovore kapela hovorí, že začali brať hudbu vážne až v ich maturitnom ročníku na strednej škole, teda pred tým, než vydali svoje druhé EP Put Up or Shut Up v júli roku 2006.
All Time Low se neskôr v roku 2006 vydali na turné na podporu ich EP. Po turné začala kapela písať materiály na druhý štúdiový album.

2007–08: So Wrong, It's Right

All Time Low vydali ich druhý štúdiový album So Wrong, It's Right v septembri 2007 a boli s ním na šiestom mieste v rebríčku Indipendent Albums. Druhý singel z albumu, "Dear Maria, Count Me In", ktorý bol napísaný o striptérke, bol prvý singel kapely, ktorý dosiahol 86. miesto v rebríčku Pop 100. 9. marca 2009 dostal singel zlaté ocenenie.
Krátko po vydaní So Wrong, It's Right sa All Time Low rýchlo stali populárnymi. Objavili sa na MTV v relácii Discover and Downolad a v Music Choice - Fresh Crops a taktiež boli pridaní do oboch playlistov MTV - Big Ten a MTV Hits. 7. marca 2008 kapela naživo vystupovala v relácii Jimmy Kimmel Live! a následne aj v MTV na Woodie Awards
V roku 2008 boli magazínom Alternative Press menovaní "Kapelou roka".

2009-10: Nothing Personal

Zo začiatku roku 2009 All Time Low prehlásili v rozhovore s britským magazínom Rock Sound, že začali písať materiály na tretí štúdiový album a že tiež spolupracujú s niekoľkými umelcami a producentmi hneď pri niekoľkých piesňach.
Aj napriek tomu, že ATL stále písali piesne, začali už nahrávať na ich nový album vo februári 2009 a už o mesiac neskôr nahrávanie dokončili. Hlavný singel albumu, "Weightless", bol vydaný vo februári 2009 a stal sa prvou piesňou kapely, ktorá bola hraná aj vo veľkých rádiách, napríklad vo Veľkej Británii. All Time Low vydali svoj tretí album Nothing Personal v júli 2009.
Neskôr v novembri 2009 kapela oznámila, že podpísali zmluvu s Interscope Records a o mesiac neskôr boli ocenení ako "Najlepšia Pop Punk Kapela" od Top In Rock Awards.

2011: Dirty Work

Po tom, čo v marci 2010 vydali pieseň "Painting Flowers" na album "Almost Alice", soundtrack k filmu Alica v krajine zázrakov, začali písať materiály na ich štvrtý album, ktorý mal byť prvým albumom u major labelu Interscope Records.
Demá k novej doske skupiny boli zverejnené na webových stránkach v auguste 2010 a neskôr ATL v jednom rozhovore potvrdili, ktoré nahrávky budú a nebudú na albume. Menej než za rok, v júni 2011, bol vydaný štvrtý štúdiový album Dirty Work. Album mal vyjsť už v marci, ale bola vydaná neskôr kvôli prechodu k Intercsope.
Biely teror (Maďarsko)

Biely teror je označenie pre dejinné udalosti počas a tesne po rozpade Maďarskej republiky rád od roku 1919. V tomto dvojročnom období (1919-1921) boli organizované represie kontrarevolučných vojakov s cieľom potlačiť komunistickú revolúciu.
Na bielom terore sa zúčastňovali pravicové sily v Maďarsku, zahŕňajúce rôzne paravojenské zoskupenia a iné dobrovoľnícke iniciatívy obyvateľstva. V neposlednom rade aj preskupujúca sa nová národná armáda admirála Miklósa Horthyho. Boľševikov a činiteľov Maďarskej republiky rád, ktorých rozprášila privolaná rumunská armáda, chytali a popravovali.
Polovojenské oddiely sa sústreďovali aj na na perzekúciu Židov pod zámienkou, že sú boľševici a pomáhali Bélovi Kunovi. Odhaduje sa, že za 2 roky bolo zavraždených cca 30000 nevinných ľudí.
Baudignécourt

Poloha

Obec má rozlohu 6,28 km². Najvyšší bod je položený 393 m n. m. a najnižší bod 273 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Haspelschiedt

Poloha

Obec má rozlohu 25,2 km². Najvyšší bod je položený 404 m n. m. a najnižší bod 257 m n. m.

Obyvateľstvo

Počet obyvateľov obce je 278 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nikón z Boiótie

Nikón (starogr. Νίκων – Nikón) bol olympijský víťaz v pankratiu v rokoch 300 a 296 pred Kr.
Nikón z boiótskej obce Anthédón bol v Olympii na 120. a na 121. hrách korunovaný olivovým vencom za víťazstvá v pankratiu. Svoje majstrovstvo v tejto disciplíne predviedol aj na iných celogéckych hrách, keď si dva víťazné vence odniesol z pýtických, dva z isthmických a štyri z nemejských hier.
Druhé olympijské víťazstvo Nikóna je zaznamenané aj na papyruse (P.Oxy XVII. 2082) z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko malých fragmentov. Olympionik Nikón, jeho domovská krajina (Boiótia) a športová disciplína (pankration) je na tomto značne poškodenom papyruse uvedená na fragmente č. 4, a to v dvadsiatom prvom riadku.
Pankration zaradili do programu olympijských hier v roku 648 pred Kr. a prvým víťazom tejto disciplíny bol Lygdamis zo Syrakúz.
Nicolae Ceaușescu

Mladosť

Nicolae Ceaușescu sa narodil v dedine Scornicești na juhu Rumunska v rodine roľníka. Ako jedenásťročný odišiel do Bukurešti aby tam pracoval ako obuvnícky učeň. V roku 1932 sa ako štrnásťročný pridal ku vtedy ilegálnej Komunistickej strane Rumunska. O rok neskôr reprezentoval „demokratickú mládež“ na protifašistickom zjazde v Bukurešti a bol zvolený do národného protifašistického výboru. Dňa 23. novembra 1933 je prvýkrát zatknutý za podnecovanie k štrajku a distribúcii komunistických a protifašistických letákov (vedúcou stranou v Rumunsku bola v tej dobe nacionalistická a fašistická Železná garda). V roku 1934 bol opäť zatknutý, tentoraz za zbieranie podpisov na petíciu proti procesu so železničnými pracovníkmi. Toho istého roku bol ešte dvakrát zatknutý a vo svojom spise je vedený ako „nebezpečný komunistický agitátor“ a „aktívny distribútor komunistickej a protifašistickej propagandy“.
V roku 1936 ho vypovedali z Bukurešti a poslali ho do vyhnanstva do jeho rodnej dediny Scornicești. Ceaușescu však prešiel do ilegality a vrátil sa do Bukurešti, aby pokračoval vo svojej politickej činnosti. V máji roku 1936 ho chytili a spolu s niekoľkými spolupracovníkmi ho odsúdili na dva roky a šesť mesiacov v Doftanskej väznici.
Po prepustení z väzenia roku 1939 spoznal pri komunistickej činnosti svoju budúcu manželku Elenu Petrescu, taktiež komunistickú činiteľku. V roku 1940 ho opäť uväznili, tentoraz ho poslali do Jilavskej väznice. V roku 1943 bol presunutý do koncentračného tábora v Târgu Jiu, ktorý bol určený pre politických väzňov (hlavne z radov Komunistickej strany Rumunska), kde sa zoznámil s Gheorghe Gherghiu-Dejom a s ďalšími komunistickými väzňami. V roku 1944, keď Sovietsky zväz začal inváziu do Rumunska, sa mu podarilo spolu s ďalšími väzňami dostať z tábora a bol zvolený za vodcu Únie komunistickej mládeže.
V roku 1945 bol menovaný za brigádneho generála v rumunskej armáde. Medzitým už skončila druhá svetová vojna a Rumunsko ostalo v sovietskej sfére vplyvu, čo umožnilo vzostup komunistov. O rok neskôr (1946) sa oženil s Elenou Petrescu a bol menovaný za regionálneho tajomníka pre Oltskú oblasť. Po tom čo sa komunisti pod vedením Gheorghe Ghergiu-Deja definitívne ujali vlády v Rumunsku, sa stal Ceaușescu roku 1947 zástupcom ministra poľnohospodárstva a potom pracoval ako zástupca veliteľa ozbrojených síl. V roku 1948 sa Komunistická strana Rumunska a jedno krídlo Socialistickej strany spojili a vytvorili Rumunskú robotnícku stranu (rum. Partidul Muncitoresc Român, PMR). S pomocou Gherhgiu-Deja sa Ceaușescu v roku 1952 dostal do ústredného výboru. V roku 1954 sa už stal tajomníkom Ústredného výboru Rumunskej robotníckej strany a kandidátom na člena politbyra, ktorého plným členom sa stal o rok neskôr.
Laventie

Poloha

Obec má rozlohu 18,13 km². Najvyšší bod je položený 20 m n. m. a najnižší bod 15 m n. m.

Obyvateľstvo

Počet obyvateľov obce je 4 763 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol I. (Neapolsko)

Životopis

Karol bol jedenástym a posledným potomkom francúzskeho kráľa Ľudovíta VIII. a Blanky, dcéry kastílskeho kráľa Alfonza VIII. a Eleonóry Anglickej. Kráľ Ľudovít zomrel na úplavicu v novembri 1226 pri návrate z južného Francúzska, kde bol na pápežove naliehanie potierať priaznivcov a prívržencov katarského hnutí a presadzoval tam i prísne severofrancúzske lenné právo. Je pravdepodobné, že Karol sa narodil až po jeho smrti.
V dvadsiatich rokoch Karol od brata Ľudovíta získal grófstvo Maine a Anjou. Ešte v tom istom roku sa vďaka politickej aktivite pápeža oženil v januári v Aix-en-Provence s Beatrix, najmladšou dcérou a dedičkou práve zosnulého provensalského grófa Raimonda Beréngera IV.  Získal celé územie provensalského grófstva, ale zďaleka nie všetky dôležité mestá sa zmierili s vládcom inej než aragónskej krvi. Stredomorské mestá boli zvyknuté na iné ponímanie vlády. Bolo tu rozšírené rímske právo a významné postavenie mestských komún, čo viedlo k častým rebéliám zo strany poddaných.
Pierreclos

Poloha

Obec má rozlohu 12,41 km². Najvyšší bod je položený 746 m n. m. a najnižší bod 245 m n. m.

Obyvateľstvo

Počet obyvateľov obce je 910 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Douvres-la-Délivrande

Poloha

Obec má rozlohu 10,71 km². Najvyšší bod je položený 58 m n. m. a najnižší bod 17 m n. m.

Obyvateľstvo

Počet obyvateľov obce je 4905 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lysická obora

Ochrana

Predmetom ochrany je bývalá zvernica nadväzujúca na zámocký park, zbierka domácich aj exotických drevín. Zachovanie zvlášť cennej a pestrej mozaiky kultúrnych i prírode blízkych lesných porastov rôzneho veku, starých alejí a zvyškov pôvodného parku, to všetko tvoriace jedinečný a neopakovateľný kultúrno historický segment krajiny s vysokou ekologickou hodnotou. Stromové poschodie tvorí druhovo relatívne bohatá zbierka domácich aj cudzích, ihličnatých a listnatých drevín, v rámci umelých výsadieb sú veľmi cenné staré aleje – jednak s prevahou lipy, jednak s prevahou pagaštana konského (Aesculus hippocastanum). Z hľadiska flóry sa tu vyskytuje celý rad ohrozených druhov flóry Česka, v parkovej časti floristicky cenné lúčiny charakteru xerofilných trávnikov. Lysická obora je jedinečným refúgiom vtáctva.
Vanlay

Poloha

Obec má rozlohu 25,91 km². Najvyšší bod je položený 227 m n. m. a najnižší bod 126 m n. m.

Obyvateľstvo

Počet obyvateľov obce je 307 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chambeire

Poloha

Obec má rozlohu 6,21 km². Najvyšší bod je položený 237 m n. m. a najnižší bod 196 m n. m.

Obyvateľstvo

Počet obyvateľov obce je 338 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trayes

Poloha

Obec má rozlohu 7,2 km². Najvyšší bod je položený 212 m n. m. a najnižší bod 179 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jack Antonoff

Život a kariéra

Antonoff sa narodil v meste Bergenfield, New Jersey ako mladší brat módnej dizajnérky Rachel Antonoff. Vyrastal v mestách New Milford a Woodcliff Lake v štáte New Jersey a navštevoval základnú školu Solomon Schechter Day School v Bergen County. Strednú školu navštevoval spolu so sestrou v New Yorku. Do rovnakej triedy chodil spolu s herečkou Scarlett Johansson, ktorá bola jeho priateľkou v rokoch 2001 až 2002.
Počas druhého ročníka strednej školy založil spolu s niekoľkými priateľmi punk rockovú kapelu s názvom Outline; skupina bola preslávená hlavne na Floride a v Texase. Kapela bola rozpustená po tom, čo niekoľko členov odišlo študovať na vysokú školu.
V roku 2002 založil Antonoff a jeho kamarát Scott Irby-Ranniar novú skupinu, ktorú nazvali Steel Train a zaistili si nahrávaciu zmluvu so spoločnosťou Drive-Thru Records. Antonoff pôsobil v tejto skupine ako hlavný spevák. Onedlho po podpísaní zmluvy získali bubeníka Matthiasa Grubera a presvedčili jedného z kamarátov Evana Winikera, aby opustil vysokú školu a pripojil sa k ich kapele.
Medzi rokmi 2007 a 2010 chodil Jack Antonoff s herečkou Aliou Shawkat, ktorá je známa hlavne vďaka úlohe Maeby z televízneho sitcomu Arrested Development
V roku 2008 oslovil Nate Ruess (bývalý spevák kapely The Format) Jacka Antonoffa, aby s ním a Andrewom Dostom založili novú skupinu, ktorú neskôr nazvali fun.. Antonoff sa s Ruessom poznal veľmi dobre, pretože ich skupiny spoločne koncertovali.
Druhé štúdiový album kapely Fun. z názvom Some Nights obsahuje ich hitový singel, „We Are Young“, ktorý napísal Antonoff spoločne s Ruessom, Dostom a Jeffom Bhsaskerom.
Od roku 2012 je Antonoffovou priateľkou herečka a scenáristka Lena Dunham.
Antonoff sa stal hosťujúcim bloggerom v novinách The Huffington Post, v ktorých uverejnil svoj článok, v ktorom obhajoval práva gayov a lesbičiek a hovoril o dôležitosti tzv. Straight ally straight allies, čo sú heterosexuálni obhajcovia a zástancovia LGBT práv.
Kvaternión

Kvaternióny tvoria 4-rozmernú normovanú algebru s delením nad poľom reálnych čísel. Sú nekomutatívnym rozšírením poľa komplexných čísel.
Prvýkrát kvaternióny opísal William Rowan Hamilton v roku 1843. Najprv boli považované za nevhodné a umelo vykonštruované objekty, pretože porušovali komutatívny zákon ab = ba, postupne ale našli uplatnenie tak v teoretickej fyzike, ako aj v aplikovanej matematike (hoci sa často ich použitiu možno za určitú cenu vyhnúť pomocou vektorov). V skutočnosti je medzi kvaterniónmi a 4-rozmernými vektormi principiálny rozdiel: Operácia delenia je medzi dvoma kvaterniónmi definovaná, zatiaľ čo medzi dvoma vektormi táto operácia vôbec neexistuje.

Základné vlastnosti

Množina kvaterniónov sa v matematike typicky označuje písmenom \mathbb{H} (podľa objaviteľa Hamiltona).
Kvaternióny sú asociatívna podielová algebra nad telesom reálnych čísel. Je na nich definované (pravé a ľavé) delenie a ako množina spolu so sčítanim, násobením a delením tvorí teleso. Je nekomutatívne, jeho centrum je \mathbb{R}.
Pre kvaternión h=a+bi+cj+dk definujme jeho konjugáciu ako \bar{h}\equiv a-bi-cj-dk. Platí, že súčin h\bar{h}=\bar{h}h=a^2+b^2+c^2+d^2 je nezáporné reálne číslo a je rovné nule iba pre nulový kvaternión h=0.
Inverzný prvok ku kvaterniónu h je kvaternión h^{-1}=\bar{h}/(h\bar{h}) (delenie reálnym číslom h\bar{h} je definované po zložkách).
Norma kvaterniónu h sa definuje ako |h|\equiv\sqrt{h\bar{h}}. Násobenie zachováva normu, t. j. pre kvaternióny h,q platí |hq|=|h||q|. Z toho vyplýva, že množina kvaterniónov normy 1 tvorí grupu. Táto množina je topologická sféra S^3 a ako Lieova grupa je izomorfná SU(2) (Jediné sféry, ktoré sú aj Lieove grupy, sú S^0, S^1 a S^3).
Grupa automorfizmov kvaterniónov je izomorfná s SO(3) - grupou ortogonálnych matíc typu (3,3) s jednotkovým determinantom. Prvku A\in SO(3) pridadíme automorfizmus a+\mathbf{v}\mapsto a+A\mathbf{v}, kde a\in\mathbb{R}, \mathbf{v}\in\mathbb{R}^3 a a+\mathbf{v}:=a+iv^1 +jv^2 +k v^3 pre \mathbf{v}=(v^1, v^2, v^3). Podobne grupa všetkých automorfizmov a anti-automorfizmov je izomorfná s grupou O(3) (grupou ortogonálnych matíc typu (n,n)).
Algebra kvaterniónov je izomorfná s Cliffordovou algebrou Cliff_{0,2}.

Rotácia v R^4

Kvaternióny môžeme prirodzene stotožniť s prvkami priestoru \mathbb{R}^4. Pre ľubovoľnú dvojicu jednotkových kvaterniónov h,q je zobrazenie v\in\mathbb{H}\mapsto h v q\in\mathbb{H} rotácia v \mathbb{R}^4\simeq\mathbb{H}. Každej rotácii \mathbb{R}^4 prislúchajú takto práve dve dvojice jednotkových kvaterniónov h,q a -h,-q. To objasňuje štruktúru grupy SO(4): plynie z toho hneď, že SO(4)\simeq (S^3\times S^3)/\mathbb{Z}_2.